הוועדה המסדרת, כנסת 25, פרוטוקול מספר 9, 2022-12-13 00:00

יואב קיש: אני פותח את הדיון

יואב קיש:  ערב טוב לכולם

יואב קיש:  אני רוצה להציג את הדיון

יואב קיש:  אנחנו בוועדה המסדרת קיבלנו ארבעה חוקים, שעברו עכשיו בקריאות טרומיות וצריך להחליט לאיזה ועדות הם הולכים

יואב קיש:  אנחנו כבר עשינו לפני שזה קרה דיון מקדים, ואני בהחלט הולך גם עכשיו לפתוח את הוועדה לדיון, אבל אני חושב שתמונת הוועדות מוכרת בגדול לח"כים

יואב קיש:  אני רוצה לומר תיקון אחד שיהיה

יואב קיש:  קודם כול לגבי ארבעת החוקים, יוקמו שתי ועדות מיוחדות, ועדה אחת מיוחדת עם 17 חברים, שהיא ועדה מיוחדת בראשות קרעי, והיא הולכת לדון בשני החוקים שהם תיקון לחוק-יסוד: הממשלה, זה החוק של משה ארבל והחוק של שמחה רוטמן

יואב קיש:  הם יהיו באותה ועדה

יואב קיש:  כשירות שר ושר במשרד

יואב קיש:  זו תהיה ועדה אחת

יואב קיש:  היא אומנם לא ועדת חוקה, כי אנחנו לא מקימים ועדת חוקה, וזו ועדה מיוחדת, אבל היא תהיה 17 חברים, כדי לשקף - - -      

מתן כהנא: הסגירות שלך עם אלקין - - -     

יואב קיש: נכון

יואב קיש:  רק תגיד לי מי החברים שלכם בוועדות

מתן כהנא: זה חשוב?     

יואב קיש: כן, אני רוצה, כי כשאני עולה לדבר במליאה, שיהיה לי כבר את השמות של החברים

יואב קיש:      זו ועדה אחת

יואב קיש:  ועדה שנייה בראשות אופיר כץ תדון בפקודת תיקון חוק המשטרה

יואב קיש:  היא תהיה ועדה של 13 חברים

יואב קיש:  דרך אגב, ה-17 זה תשעה קואליציה, שמונה אופוזיציה

יואב קיש:  זו 13, שבעה קואליציה, שישה אופוזיציה

יואב קיש:  זו ועדה שנייה

יואב קיש:  היא תדון רק בחוק אחד

יואב קיש:  ונשאר החוק של ביטול פיצול ארבעה ח"כים

יואב קיש:  הוא ידון בוועדת הכספים הזמנית בראשותו של גפני

יואב קיש:       זו החלוקה, זו ההצעה

יואב קיש:  אני רוצה לומר את החלוקה הפנימית בתוך הוועדות בין הקואליציה לאופוזיציה, ואני אקריא את זה ברשותכם

יואב קיש:  הצעת הוועדה המסדרת להקמת ועדה לעניין מסוים, לפי סעיף 108 לתקנון הכנסת, זו הוועדה המיוחדת לדיון בהצעות חוק-יסוד: הממשלה

יואב קיש:  אמרתי, היא תקבל את שני החוקים שהיו בנושא

יואב קיש:  הם בשני תיקונים לחוק-יסוד: הממשלה, אחד כשירותם של שרים, והשני זה שר בתוך משרד

יואב קיש:       17 חברים על פי ההרכב הבא: סיעת הליכוד – ארבעה חברים; סיעת יש עתיד – שלושה חברים; המחנה הממלכתי – שני חברים; ש"ס – שני חברים; ומפה והלאה חבר אחד ליהדות התורה, לציונות הדתית, עוצמה יהודית, ישראל ביתנו – רגע, כרגע ההצעה היא שדווקא פה במקום ישראל ביתנו תהיה סיעת העבודה, נא לתקן; סיעת רע"מ אחד וסיעת חד"ש-תע"ל אחד

יואב קיש:  זו הצעה לוועדה של ה-17 חברים, כפי שהקראתי, שתקבל שני חוקים

יואב קיש:      הצעת הוועדה המסדרת להקמת ועדה לעניין מסוים לפי סעיף 108 לתקנון הכנסת – הוועדה המיוחדת לדיון בהצעת חוק לתיקון פקודת המשטרה

יוראי להב-הרצנו: שלושה חוקים

יואב קיש: שני חוקים בוועדה ההיא, וזה החוק השלישי - - -     

יוראי להב-הרצנו: לא, אנחנו מדברים על הצעה של רוטמן, של משה ארבל

אברהם בצלאל: רוטמן ומשה ארבל זה אחד, כמו שאמרו מקודם

יואב קיש: הוועדה שהקראתי קודם, בראשות קרעי, 17 חברים – תיקון חוק-יסוד: הממשלה, יש לנו שני תיקונים – כשירות ושר בתוך משרד

יוראי להב-הרצנו: הפיצול של הארבעה לא נידון

יואב קיש: חכה, תן לגמור את ההודעה

יואב קיש:  אתה תופס אותי באמצע, חשבתי שלא הבנת

יואב קיש:  אני באמצע ההקראה

יואב קיש:  תן לי לסיים ואז תבין

יואב קיש:  את שני החוקים האלה הבנת, יוראי?     

יוראי להב-הרצנו: כן, הבנתי

יואב קיש: החוק השלישי, שמדבר על תיקון פקודת המשטרה, שהקראתי כבר, אני לא רוצה לחזור על ההקראה שלי

יואב קיש:  הוועדה תדון בהצעת חוק לתיקון פקודת המשטרה, פ/80

יואב קיש:  בוועדה יכהנו 13 חברים על פי ההרכב הבא: סיעת הליכוד – שלושה חברים; סיעת יש עתיד – שני חברים; המחנה הממלכתי – חבר אחד; ש"ס – אחד; יהדות התורה – אחד; ציונות דתית – אחד; עוצמה – אחד; ישראל ביתנו תהיה פה

יואב קיש:  העבודה לא תהיה, אבל ישראל ביתנו עם אחד

גלעד קריב: נהיה גם, אבל לא עם זכות - - -     

יואב קיש: רע"מ – חבר אחד; וחד"ש-תע"ל – חבר אחד

יואב קיש:  זה החוק השלישי

יואב קיש:      החוק הרביעי של ביטול פיצול ארבעה ח"כים, תיקון לחוק הכנסת, ידון בוועדת כספים זמנית

יואב קיש:  אני לא מקים ועדה חדשה, אני מודיע על זה, תהיה על זה כמובן הצבעה, אבל מה שחשוב לי לומר, ששתי ועדות חדשות וועדת כספים זמנית

יואב קיש:  הוועדה של קרעי תדון בשני חוקים

יואב קיש:  וכך מתחלקים ארבעת החוקים, שהגיעו עכשיו מהמליאה לוועדה המסדרת

יואב קיש:  לפני שדנים בנושא, אם מישהו רוצה שאלה מהותית כהבנה

יואב קיש:  כן, בבקשה, עאידה

עאידה תומא סלימאן: אני מדברת על מה שהנחתם בפנינו, יש שלוש הצעות חוק

יואב קיש: יש בזה שינויים

עאידה תומא סלימאן: אז אחת מבוטלת, של הצעת חוק-יסוד: הממשלה

יואב קיש: לא מבוטלת, איחדנו לוועדה של קרעי שתי הצעות חוק, ששתיהן דנות בתיקון לחוק-יסוד: הממשלה

עאידה תומא סלימאן: רק רציתי להיות בטוחה - - -     

יואב קיש: אז את צודקת

יואב קיש:  כן, עוד שאלות להבנה, לפני הדיון? כן, גלעד

גלעד קריב: אני מתקשה להבין את הבסיס המשפטי

יואב קיש: לא

גלעד קריב: אבל זה לא דיון - - -     

יואב קיש: שנייה, אני רוצה שאנשים קודם כול יבינו

יואב קיש:  אני מבין שאתה מתקשה

יואב קיש:  אני רוצה לפני זה, אם לא הייתי ברור בדבריי

יואב קיש:  אתה הבנת את דבריי

גלעד קריב: אתה תמיד ברור בדבריך

יואב קיש: אוקיי

יואב קיש:  אז אני לא חושב ככה, ואני רוצה לוודא שכולם הבינו

גלעד קריב: יותר ברור מזה - - -     

יואב קיש: האם למישהו יש עוד שאלה בעניין הטכני של מה שהקראתי או שלכולם ברור?     

קריאה: ברור

יואב קיש: יפה

יואב קיש:  אז עכשיו אנחנו נעבור לרשימת הדוברים

עאידה תומא סלימאן: אתם לא רוצים את שמות חברי הסיעות?     

יואב קיש: כן, אנחנו נרצה

יוראי להב-הרצנו: אז לפני הדיון, בוא ניתן את השמות

יואב קיש: לא, אבל הוא רוצה דיון

יואב קיש:  אז אני מציע, עאידה, תרשמי על פתק, תתני את זה למנהלת הוועדה, ואז בסוף נרכז ונקריא את כל השמות

גלעד קריב: אדוני היושב-ראש, אפשר אבל הצעה לסדר?     

יואב קיש: כן, בבקשה, הצעה לסדר, גלעד קריב

גלעד קריב: אני, אדוני היושב-ראש, למרות שאני מכיר את תקדימי העבר, מתקשה להבין את הבסיס המשפטי מכוחו הוועדה המסדרת מקימה ועדות כלשהן, למעט שתי הוועדות הזמניות – ועדת חוץ וביטחון זמנית וועדת כספים

גלעד קריב:  וייתכן ובעבר הייתה כאן פרשנות מסוימת, אבל פרשנות צריכה בסופו של דבר להיגזר מהחוק

גלעד קריב:  אנחנו עוסקים בחוק הכנסת, לא בתקנון הכנסת, מדרג נורמטיבי יותר גבוה

גלעד קריב:  בחוק הזה יש סעיף מפורש, שאומר שעד לבחירת ועדות הכנסת רשאית הוועדה המסדרת לבחור ועדות זמניות לענייני כספים ולענייני חוץ וביטחון

גלעד קריב:  ומכאן שהמחוקק מצא לנכון להפקיד סמכות להקמת ועדות בידי הוועדה המסדרת לנושאים אלה בלבד

גלעד קריב:  לא ניתן לטעמי, ואני אומר עוד פעם: אני מודע לזה שהייתה פרשנות אחרת בעבר, אבל סמכויות ועדת הכנסת הנוגעות לסדרי הבית ולדיוני הכנסת - - -      

חנוך דב מילביצקי: - - - יודע שמה שהוא אמר זה לא נכון

יואב קיש: חנוך, לא משנה

גלעד קריב: יסבירו לי היועצים המשפטיים

יואב קיש: יסבירו לו

גלעד קריב: בסדר גמור

גלעד קריב:  אבל אני רק רוצה לסיים את - - -     

יואב קיש: כן, בבקשה

גלעד קריב: שהסעיף השיורי הכללי של הוועדה המסדרת מציין במפורש את הסמכות של הוועדה הזו לעסוק בסדרי הבית ובדיוני הכנסת

גלעד קריב:  אלא שכשבודקים את ההגדרה של סמכויות ועדת הכנסת, נושא דיוני הכנסת וסדרי הבית מצוינים בנפרד משאלת הקמת הוועדות

גלעד קריב:  ולכן אי-אפשר לקרוא לתוך התיבות של סדרי הבית בדיוני הכנסת את הסמכות של ועדת הכנסת להקים ועדות

גלעד קריב:  ואני מבין, עוד פעם, שבעבר אפשרו את זה, אבל אני לא מבין איך זה עולה בקנה אחד עם הוראות החוק

גלעד קריב:  וככל שהייעוץ המשפטי עומד על העניין, אני אבקש חוות דעת כתובה של הייעוץ המשפטי של הכנסת, שמסביר את פרשנותו להוראות החוק

יואב קיש: מאה אחוז

גלעד קריב: מכיוון שהפרשנות הנוכחית סותרת את הוראות החוק

יואב קיש: תודה רבה, חבר הכנסת גלעד קריב

יואב קיש:  אני אתן עכשיו ליועצת המשפטית להתייחס להצעה לסדר

גלעד קריב: רק להבין את המשמעות, אני פשוט מציע שההצעות תועברנה לוועדת החוץ והביטחון ולוועדת כספים זמנית, כמו שאתה עושה, כמו שאתה עושה

יואב קיש: הבנו

גלעד קריב: רק רציתי לבדוק אם אני ברור

יואב קיש: אתה לא תמיד ברור, הפעם היית ברור

שלמה קרעי: אם רק הייתם משקיעים טיפה מהאנרגיות האלה לפני הבחירות

גלעד קריב: אתה רואה, אנחנו לומדים

גלעד קריב:  לומדים

יואב קיש: דרך אגב, אני חייב לספר לכם בשעת ערב זו סיפור משעשע, אם דיברת על השקעת אנרגיות לפני הבחירות

יואב קיש:  באיזה ערב אחד, אחרי יום פעיל, הולך עם אשתי ועם הילדים לארוחת ערב במסעדה בגבעתיים

גלעד קריב: גבעתיים האדומה

יואב קיש: האדומה

יואב קיש:  ויושב בחוץ בשולחן האחרון ואוכלים

יואב קיש:  עכשיו אני מסתכל, אשתי מולי, ילד אחד פה, אחד פה

יואב קיש:  ואני פתאום רואה הרבה אנשים עם חולצות "אמת" וכל מיני כאלה, אני מסתכל, אני רואה את גלעד קריב

יואב קיש:  אני רואה אותו בצד השני של הכביש

משה טור פז: רגע, היה כשר או לא?     

יואב קיש: אני חושב שהיא כשרה

גלעד קריב: כשר כמו הכשרות - - - יושב-ראש המפלגה שלו

גלעד קריב:  בערך אותה כשרות

גלעד קריב:  אותה השגחה

יואב קיש: אני אוכל כשר

יואב קיש:  אבל זו לא המהות

משה טור פז: או אה, משבר קואליציוני

יואב קיש: אביב, תקשיב, אני שם אותך על speaker

יואב קיש:  הבן שלי בדיוק התקשר

יואב קיש:  הוא היה, בגלל זה אני נותן לו להיות חלק מהאירוע

יואב קיש:  אביב, אתה שומע? אני פשוט יושב פה מול חבר הכנסת גלעד קריב, ונזכרנו בבחירות, ונזכרנו שישבנו במסעדה

יואב קיש:  אני ישבתי, אביב ישב לידי, מולי טלי אשתי ויונתן, ואנחנו אוכלים

יואב קיש:  ואני רואה אותו הולך

יואב קיש:  ואז אני רואה אותו מתחיל לקחת לכיוון המסעדה, והוא עוד לא מדבר עם אף אחד ולא כלום, עם שום שולחן

יואב קיש:  אני אומר לטלי: חכי תראי מה הולך להיות פה

יואב קיש:  והוא הולך ועובר את כל המסעדה

יואב קיש:  תבינו את האירוע ההזוי: אני בגבעתיים, אוכל, עם הגב אליו, רואה אותו, והוא עובר את כל המסעדה ומגיע לשולחן האחרון, ורואה מולו את טלי, כי הוא בא מהכיוון ההפוך, אני עם הגב

יואב קיש:  ואז הוא אומר לה: שלום, אני חבר הכנסת גלעד קריב, רציתי – ואז הוא מסתובב אליי, ואני אומר לו: שלום, אני חבר הכנסת יואב קיש

משה טור פז: השאלה למי טלי הצביעה, יואב

גלעד קריב: ברור לך למי טלי הצביעה

יואב קיש: רגע, אביב, היה או לא היה?     

קריאה: היה, היה

גלעד קריב: בוא נאמר ככה, שהילדים היו די נבוכים

משה טור פז: אני חושד שטלי הצביעה למפלגת העבודה

משה טור פז:  בגלל זה היא עברה את אחוז החסימה

גלעד קריב: ברור

יואב קיש: אני אגיד לך סוד: טלי ביביסטית יותר ממני אפילו

משה טור פז: אין

משה טור פז:  אין כזה דבר

יואב קיש: בבקשה, סיפרנו את הסיפור

יואב קיש:  אני מבקש את התשובה להערתו של חבר הכנסת גלעד קריב

ארבל אסטרחן: סעיף 2א לחוק הכנסת, שכבר הוזכר פה היום, כותרתו: הוועדה המסדרת

ארבל אסטרחן:  הוא נחקק בשנת 2000, ונועד להסדיר את סמכויות הוועדה המסדרת, עניין שלא היה מוסדר בחקיקה עד אז

ארבל אסטרחן:  מדובר בסעיף אחד בחוק

ארבל אסטרחן:  ולגבי הקמת ועדות, יש בו סעיף קטן )ג) שאומר: "הוועדה המסדרת תביא לאישור הכנסת הצעה בדבר הרכב הוועדות הקבועות"

ארבל אסטרחן:  כלומר, ועדות קבועות, אין ספק שזה התפקיד העיקרי בעצם של הוועדה המסדרת לעשות

ארבל אסטרחן:  סעיף קטן (ה) אומר: "עד לבחירת ועדות הכנסת רשאית הוועדה המסדרת לבחור ועדות זמניות לענייני כספים ולענייני חוץ וביטחון"

ארבל אסטרחן:  וזה גם כן אתם זוכרים, הוועדה המסדרת עשתה את זה פה בישיבתה הראשונה, והיא עושה את זה כל פעם

ארבל אסטרחן:      עכשיו, אומר בעצם חבר הכנסת קריב: אפשר להציע ועדות קבועות, אפשר להקים שתי ועדות זמניות, מאיפה הסמכות להקים ועדות נוספות? גם חברת הכנסת קריב לא חולק על כך שהכנסת יכולה לחוקק עוד בטרם הקמת הוועדות הקבועות, הוא אומר רק: אפשר לעשות את זה בשתי הוועדות הזמניות

גלעד קריב: או להקים ועדות קבועות

ארבל אסטרחן: אני חייבת לומר, שאנחנו גם סברנו שהוועדה המסדרת לא יכולה לחוקק

ארבל אסטרחן:  זאת אומרת, זה בעצם שתי הוועדות הזמניות, עד שיקומו הוועדות הקבועות

גלעד קריב: נכון

ארבל אסטרחן: צריך לומר שהפרשנות הזו לא הייתה מקובלת אף פעם על ידי הכנסת

ארבל אסטרחן:  הכנסת עצמה סברה שכאשר היא מחוקקת – אין הרבה חקיקה – שבתקופה הזאת לפני הקמת הוועדות לא נכון להעביר את כל החוקים דווקא לשתי הוועדות האלה, שלא בהכרח ההרכב שלהן רלוונטי לעניינים מסוימים, ובוודאי הסמכויות שלהן הרבה פעמים לא רלוונטיות

גלעד קריב: תקימו ועדות קבועות

ארבל אסטרחן: אוקיי

גלעד קריב: יש לשון חוק, לא?     

ארבל אסטרחן: שנייה

ארבל אסטרחן:  אז אני אגיד איך אנחנו חושבים שזה כן נכנס בלשון החוק

ארבל אסטרחן:  סעיף קטן (ד), שאותו עוד לא הזכרתי, שלא מדבר על ועדות אבל עליו דיברנו היום במשך היום, אומר: "לוועדה המסדרת יהיו, עד לבחירתה של ועדת הכנסת, סמכויות ועדת הכנסת הנוגעות לסדרי הבית ולדיוני הכנסת

ארבל אסטרחן:  כלומר, יש לה את סמכויות ועדת הכנסת בעניינים מסוימים – סדרי הבית ודיוני הכנסת למשל – לא חקיקה, אבל לעמדתנו, שגם התקבלה על ידי הכנסת במהלך השנים, קביעת ועדה לדיון בהצעת חוק בהחלט נכנס בהגדרה הזו

ארבל אסטרחן:      ואכן עשיתי בדיקה מהירה של שש הכנסות האחרונות

ארבל אסטרחן:  בחמש הכנסות האחרונות אכן הציעה הוועדה המסדרת למליאה להקים ועדות מעבר לשתיים הזמניות

ארבל אסטרחן:  למשל, בכנסת ה- 24 הוקמה – אוקיי, זה לא הובא למליאה – אז בכנסת ה-24 הוקמה רק ועדה מיוחדת לענייני החברה הערבית, שאגב הייתה ועדה שהייתה תקפה בכל כהונת הכנסת, היא לא הייתה ועדה זמנית

ארבל אסטרחן:  אבל בכנסת ה-23 הוקמו ועדות מיוחדות בענייני קורונה, היערכות מערכת החינוך, מיגור הפשיעה בחברה הערבית, רווחה ועבודה, וגם הוקמה ועדה, בדומה למה שעושים כעת, להצעת חוק-יסוד: הממשלה בעניין ממשלת החילופים

ארבל אסטרחן:  זה סידור בדיוק כפי שנעשה כעת, חקיקה שנעשתה לקראת כינון הממשלה, בתיקון של חוק-יסוד: הממשלה שהועבר לוועדה מיוחדת

ארבל אסטרחן:  בכנסת ה-22 הוקמה גם כן ועדה מיוחדת להצעת חוק התפזרות הכנסת, כי לא הוקמו אז הוועדות, זאת הייתה כנסת קצרה כזכור, רק ועדת הכנסת הוקמה אז כוועדה קבועה

ארבל אסטרחן:  בכנסת ה-21 גם כן היה תיקון לחוק-יסוד: הממשלה בעניין ביטול המגבלה על מספר השרים, הועבר לוועדה מיוחדת

ארבל אסטרחן:  וגם הייתה ועדה מיוחדת להצעת חוק התפזרות הכנסת ה-21

ארבל אסטרחן:  וגם מיוחדת לחוק הבחירות לכנסת ה-22

ארבל אסטרחן:  וגם לדיון בהצעת חוק חדלות פירעון, שהיה צריך לעשות שם איזשהו תיקון דחוף בהיעדר ועדת חוקה

ארבל אסטרחן:  וגם בכנסת ה-20 הייתה ועדה מיוחדת להצעת חוק-יסוד: הממשלה

ארבל אסטרחן:  שוב, משהו שרצו לעשות לפני כינון הממשלה גם בעניין מספר השרים

ארבל אסטרחן:      כלומר, הפרשנות של הכנסת במהלך השנים הייתה שלוועדה המסדרת בהחלט יש סמכות לקבוע ועדות לדיון כחלק מסמכותה להיות בעלת סמכויות ועדת הכנסת בענייני סדרי הבית ודיוני הכנסת

ארבל אסטרחן:  ולכן בעינינו גם לשון החוק וגם התקדימים מאפשרים לעשות את זה עכשיו, במיוחד כשההצעות שמדובר בהן – תיקונים לחוק-יסוד: הממשלה – בוודאי אין להם שום קשר לוועדת הכספים או לוועדת החוץ והביטחון

גלעד קריב: יש פתרון

יואב קיש: גלעד, תמתין

שגית אפיק: הפתרון של ועדה קבועה, אגב, הייתה נותנת יתרונות רבים ביחס להליך החקיקה, שהיום דובר בו רבות ודיברתם הרבה על חקיקת בזק

שגית אפיק:  לו הייתה מוקמת ועדת חוקה כוועדה יחידה כרגע, מכיוון שאין עדיין אופציה להקים את כלל הוועדות, ועדת חוקה לכאורה יכולה הייתה לעשות את שני התיקונים בחוק היסוד, בהצעת חוק שתחילתה בקריאה הראשונה

שגית אפיק:  אנחנו, הייעוץ המשפטי סבר, שיהיה זה נכון יותר, דווקא לגבי ההצעות האלה, לקיים הליך חקיקה של ארבע קריאות, שהוא הליך חקיקה ארוך יותר, על מנת לאפשר לכנסת ולוועדה לקיים יותר דיונים, ולעשות את הליך החקיקה בצורה יותר מסודרת מצד אחד

שגית אפיק:  ולכן לו הייתה מוקמת ועדת חוקה ייתכן שההליך היה יכול להיות קצר יותר, דבר שאנחנו לא רצינו בו

יוראי להב-הרצנו: לא הבנתי

יואב קיש: שנייה, יוראי, תן לה לסיים

שגית אפיק: והסיבה השנייה שלא רצינו שתוקם ועדת חוקה במנותק מיתר הוועדות, משום שאנחנו מאוד מקווים שכשיוקמו הוועדות, ההרכב הסיעתי שלהן, הכנסת תוכל להתבונן עליו בעיניים פחות לחוצות מהעיתוי הזה, ותוך התבוננות בכלל הוועדות ובכלל ההרכבים, ושההרכב ייבנה באופן שיהיה סביר, הגיוני ונכון, הרבה יותר ממה שהיה בכנסת הקודמת

שגית אפיק:  והחשש שלנו היה שלו תוקם עתה ועדת חוקה במנותק, ההרכב שלה יהיה זהה להרכב שהיה בכנסת הקודמת, דבר שאני הייתי מעדיפה שלא יקרה בעת הקמת - - -     

גלעד קריב: - - -     

יואב קיש: סליחה, גלעד, לא להפריע

יואב קיש:  חבר הכנסת קריב, הקשבנו לך בקשב רב, אתה לא בזכות דיבור כרגע, ואני אתן לך בהמשך

יואב קיש:  רק שנייה, יוראי

יוראי להב-הרצנו: שאלת הבהרה

שגית אפיק: בכנסת הקודמת היה שמונה-שש? היה הפרש של שניים?     

גלעד קריב: לא בחוקה

שגית אפיק: לא בחוקה?     

יואב קיש: שמונה-שש היה

שגית אפיק: היה שמונה-שש

גלעד קריב: לא

גלעד קריב:  זה שונה

יואב קיש: לא שונה ולא בטיח

יוראי להב-הרצנו: אני לא אומר את עמדתי בנוגע לתשובה

יוראי להב-הרצנו:  את החלק השני של התשובה הבנתי, את החלק הראשון לא

יואב קיש: אז אני רוצה להגיד לך

יוראי להב-הרצנו: רגע, אני אגיד מה לא הבנתי

יוראי להב-הרצנו:  לא הבנתי מה הנפקות של ועדה זמנית או ועדה קבועה לעניין מספר הדיונים שניתן לערוך בה או מספר הקריאות - - -     

שגית אפיק: לוועדת חוקה יש אפשרות, להבדיל מוועדות אחרות, לתקן את חוק-יסוד: הממשלה, ויש כאן שתי הצעות חוק שעוסקות בחוק-יסוד: הממשלה, לא החל מהקריאה הטרומית והכנה לקריאה הראשונה, אלא להתחיל מהקריאה הראשונה, בדומה להצעת חוק ממשלתית

שגית אפיק:  אנחנו חשבנו שיהיה זה נכון יותר עבור הכנסת לקיים הליך חקיקה ארוך יותר, מורכב יותר, שמאפשר לכם יותר אפשרויות להשתתף

יוראי להב-הרצנו: מובן

יוראי להב-הרצנו:  תודה

יואב קיש: שני דברים אני רוצה לומר

יואב קיש:  יש את ההערה של חבר הכנסת קריב בכלל על היכולת של הוועדה המסדרת לעשות

יוראי להב-הרצנו: זה הבנתי

יואב קיש: אני יודע שלפעמים יש נטייה להגיד: מה שמותר לשמאל לימין אסור, אבל כנראה שעכשיו מה שעשו זה לא הולך להשתנות

יואב קיש:  זה נעשה בכנסות שעברו, יש הסבר לכך גם בתקנון, ולכן התשובה הייתה מאוד ברורה מדוע אפשר

יואב קיש:  זה אחד

יואב קיש:  לשאלתכם השנייה, ופה אני בהחלט מתייחס למה שאמרה היועצת המשפטית של הכנסת, לפני שניגשנו להחלטה הזו התייעצנו עם הייעוץ המשפטי, שאלנו אותם: מה לתפיסתם הדרך היותר-נכונה? כי יכולנו לבחור באחד משני הדרכים האלה

יואב קיש:  ולאחר שקיבלנו את המלצת הייעוץ המשפטי הבאנו את ההחלטה הזו לכאן לטובת העניין הזה

יואב קיש:      ולכן עכשיו אנחנו מתחילים את הדיון

יואב קיש:  אתה רשום, אתה תתייחס בזמן הדיון

יואב קיש:  יש לי שלושה דוברים

יואב קיש:  יסמין פרידמן, בבקשה

יואב קיש:  אני לא קוצב זמן, אבל אני מבקש לנהוג עניינית

יואב קיש:  אתם לא חייבים לדבר, אני לא מכריח, אבל נרשמת, אז בבקשה

יסמין פרידמן: אולי כי אני יחסית לא ותיקה פה, קצת מוזר לי שדנים על דברים בוועדת כספים, דברים שקשורים - - -     

גלעד קריב: לא, על פי הטענה הזאת אי-אפשר להעביר לכספים את מה שהעברתם

יסמין פרידמן: לא ברור לי

יסמין פרידמן:  עכשיו, אנחנו מדברים פה על חוקי יסוד שאנחנו רוצים לשנות, ולכן זה קצת מטריד אותי

שלמה קרעי: חוץ מזה?     

יסמין פרידמן: אתה יו"ר הוועדה?     

יואב קיש: שלמה, אל תפריע

יואב קיש:  תן לה

יואב קיש:  בבקשה

יסמין פרידמן: אוקיי, עכשיו - - -     

יואב קיש: הינה, אתה רואה, הצלחת

יואב קיש:  הוא חיפש את האקשן

יסמין פרידמן: שלמה הולך להיות יו"ר ועדה זמנית על שני חוקים

יואב קיש: מיוחדת

יואב קיש:  היא נקראת גם זמנית או מיוחדת? מיוחדת

יסמין פרידמן: מיוחדת, זמנית, what ever

יסמין פרידמן:  אני חושבת שכדאי, חבר הכנסת קיש, שתלמד את חבר הכנסת קרעי איך מנהלים ועדה, כי מקודם כשהוא ניהל ועדה הוא פשוט ניהל פה דו-שיח עם כל מי שרצה להגיב

יסמין פרידמן:  דו-שיח וגירש, זה היה פשוט ביזיון אחד גדול

גלעד קריב: מי, קרעי או יואב?     

משה ארבל: אופוזיציה לוחמנית הייתה אומרת שזה יום שחור לדמוקרטיה

יואב קיש: לא להפריע בבקשה

יואב קיש:  אני רוצה להתייחס, אז כשתסיימי תגידי

יסמין פרידמן: לא, אז אני אומרת, אולי תעביר לו איזה שיעור איך מנהלים ועדה

יואב קיש: אני קודם כול חייב לומר לך ככה: ראשית, שלמה הוא חבר מאוד מאוד טוב שלי

יסמין פרידמן: מה זה קשור?     

יואב קיש: ולפני שהוא היה חבר כנסת אנחנו כבר עבדנו על חקיקה משותפת ביחד

יואב קיש:  וברוך השם, הוא גם נהיה חבר כנסת

יואב קיש:  ואני אומר לך, התלמיד גם עולה על רבו בעניין הזה, ואני מאוד שמח שהוא מוביל ועדה, ואני יודע שזה בידיים מצוינות

יואב קיש:  זו דעתי, את זכאית לדעתך, הכול בסדר

יסמין פרידמן: אני אמרתי אותה

יואב קיש: כן, תודה רבה

יואב קיש:  אני עובר ליוראי להב הרצנו, בבקשה

משה ארבל: אתה מבקש הודעה אישית?     

שלמה קרעי: אני סומך על יואב

יוראי להב-הרצנו: אני רוצה להתייחס להצעה לסדר של חבר הכנסת קריב ולתשובה שנאמרה

יוראי להב-הרצנו:  כמובן שעומדת בפני ועדת החוקה האפשרות להגיש את ההצעות האלה כהצעה מטעם הוועדה, ואז להתחיל מקריאה ראשונה, אבל זה לא מתחייב, ואפשר להביא את ההצעות הללו ולהעביר אותן ארבע קריאות בוועדת החוקה

יוראי להב-הרצנו:  וזה מה שבעיניי ראוי לעשות, במקום להקים ועדות של טיפול בהצעות חוק, שחוט השני, אדוני היושב-ראש חבר הכנסת קיש, שעובר ביניהן הוא שהן הצעות אי-אמון

יוראי להב-הרצנו:  אלו הצעות אי-אמון בממשלה, שעדיין לא קמה

יואב קיש: לא הבנתי את ההיגיון

יואב קיש:  תסביר

יוראי להב-הרצנו: הן הצעות שכל מה שמשותף להן הוא לא הצורך להקים ממשלה

יוראי להב-הרצנו:  הרי ממשלה הזו יכולה לקום מחר בבוקר

יואב קיש: עכשיו הבנתי

יוראי להב-הרצנו: וראוי שתוקם מחר בבוקר

יוראי להב-הרצנו:  עכשיו, אנחנו אומרים את זה בווריאציות שונות כל חברי האופוזיציה לאורך כל היום

יוראי להב-הרצנו:  רק אנחנו נמצאים פה עכשיו, לא הציבור

יואב קיש: אל תזלזל, צופים בנו עד השעות הקטנות של הלילה

יואב קיש:  כשדיברתי על - - - של גלעד קריב קיבלתי הרבה - - -     

יוראי להב-הרצנו: אני מאוד מקווה שהציבור רואה את המונדיאל ופחות מתעסק בנושאים האלה, כי זה באמת עצוב

יוראי להב-הרצנו:  אני אומר את זה באמת כי ככה אני חושב

יוראי להב-הרצנו:  אני אומר שוב: כל מה שההצעות האלה מבטאות הוא אי-אמון

יוראי להב-הרצנו:  הרי מה הבעיה של השותפות הקואליציונית להקים את הממשלה, ולסמוך על השותפים שלהם, כדי שיום אחרי הבחירות תוקמנה הוועדות הקבועות, שתטפלנה בחוקים החשובים האלה

יוראי להב-הרצנו:  ואני אומר לך, שוחחתי עם חברי עוצמה יהודית היום במליאה במהלך ההצבעות

יוראי להב-הרצנו:  אני לא מצליח להבין

יוראי להב-הרצנו:  מדובר בהצעות באמת חשובות, ואנחנו לא קטגורית מתנגדים להן

יוראי להב-הרצנו:  אולי אני מפתיע אותך, לא קטגורית מתנגדים לכל ההצעות

יוראי להב-הרצנו:  אני חושב שנכון לנהל דיון מעמיק, כי מדובר בהצעות שמשנות סדרי עולם, ודאי בהצעה שהולכת לוועדה שבראשה יעמוד חבר הכנסת כץ

יוראי להב-הרצנו:  למה לא להביא את זה בדרך המלך, לנהל דיון רציני, דמוקרטי, בוועדה קבועה של הכנסת? אני באמת ובתמים לא מצליח להבין את ההתנהלות הזאת

יואב קיש: תודה רבה

יוראי להב-הרצנו: אתה רוצה שאני אומר מי חברי הוועדה מטעם יש עתיד?     

יואב קיש: אחרי זה

יואב קיש:  אתה יכול להשאיר פה פתק ואנחנו נשלים

יואב קיש:  תודה רבה, חבר הכנסת יוראי להב הרצנו

יואב קיש:  חבר הכנסת גלעד קריב, בבקשה

יואב קיש:  הוא היה הצעה לסדר, אני אתן לו לדבר עכשיו, בבקשה

גלעד קריב: אדוני היושב-ראש, אני האזנתי בקשב גם לדברי היועצת המשפטית של הוועדה וגם ליועצת המשפטית של הכנסת, ואני בהחלט מבין שזו הייתה הפרשנות בעבר

גלעד קריב:  בעיניי זה לא עניין של ימין ושמאל, ומה שמותר ומה שלא מותר

גלעד קריב:  יש בסופו של דבר את לשון החוק

גלעד קריב:  לשון החוק מדברת בצורה מאוד ברורה על הסמכות להקים ועדות קבועות ועל הסמכות להקים שתי ועדות זמניות

גלעד קריב:  ואם רוצים עוד לדקדק, אז כבר הזכרתי את זה ולא התייחסתם לזה: התיבה סדרי הבית בתקנון הכנסת מופיעה באופן נפרד מסמכות ועדת הכנסת להקים ועדות

גלעד קריב:      ולכן אין גם בסעיף הכללי הזה שום מקור סמכות

גלעד קריב:  יכול להיות שראוי היה שהחוק יהיה אחרת, יכול להיות שהייעוץ המשפטי חושב שעדיף כך

גלעד קריב:  אני לא חושב שטוב שוועדה מסדרת מקימה ועדות אד-הוק, וצריך להשאיר את זה רק לעידן שבו יש ועדת כנסת מסודרת וועדות קבועות

קריאה: אנחנו רגילים שאתם לא מקבלים את הייעוץ המשפטי

גלעד קריב: אבל מה לעשות, יש לשון חוק, זה אפילו לא תקנון כנסת, והפרשנות שלכם פשוט לא עולה בקנה אחד עם לשון החוק

גלעד קריב:      ולכן אני מבקש לקבל חוות דעת כתובה על הפרשנות הזאת, כי אני חושב שהדבר - - -     

יואב קיש: קודם כול זה בסדר

יואב קיש:  אני מציע שתגיש בכתב, תקבל בכתב, הכי פשוט

גלעד קריב: הכול בסדר, אני אגיש את הבקשה

גלעד קריב:      אבל גם אם נלך עם הפרשנות הזו שהוצגה כאן, אז אינני יכול להבין כיצד הייעוץ המשפטי של הכנסת סומך ידיו על העברת הצעת החוק בנושא פיצול הסיעות לוועדת הכספים הזמנית

גלעד קריב:  אז תהיו קוהרנטיים

גלעד קריב:  אז תודיעו ליו"ר הוועדה המסדרת, שאתם מתנגדים להבאת נושא הפיצול לוועדת הכספים

גלעד קריב:  מה עניין ועדת הכספים הזמנית לנושא הזה? אם זה תירוץ מספק להקים ועדות זמניות או ועדות מיוחדות במקום למנות את ועדת החוקה כפי שצריך, אז או שתעבירו את הצעת החוק לפיצול הסיעתי גם לוועדה בראשותו של חבר הכנסת קרעי או שתקימו עוד ועדה

יואב קיש: נא לסיים בבקשה

גלעד קריב: אבל אי-אפשר להצדיק את ההעברה של ההצעה הזאת לוועדת כספים זמנית

גלעד קריב:  תהיו בבקשה קוהרנטיים

שלמה קרעי: פיצול עולה כסף

יואב קיש: תודה רבה לחבר הכנסת גלעד קריב

גלעד קריב: אשמח להתייחסות רק של - - -     

יואב קיש: אתה תשמע בסוף

יואב קיש:  בבקשה, מיכל ביטון

מיכאל ביטון: היושב-ראש, למה מקימים כמה ועדות ולא אחת?     

יואב קיש: אז קודם כול לא היית פה בתחילת הדיון

מיכאל ביטון: נכון

יואב קיש: אז אני אתן תשובה

יואב קיש:  אתה רוצה עוד משהו חוץ מזה לשאול?     

מיכאל ביטון: אספרסו

יואב קיש: התשובה היא כזו: יש לנו ארבעה חוקים

יואב קיש:  אני חוזר על דבריי, ואולי גם נותן תשובה לחבר הכנסת קריב

יואב קיש:  מוקמת ועדה אחת עם 17 חברים, שהיא תדון בשני חוקים שנושאם: תיקונים לחוק-יסוד: הממשלה, אחד של כשירות שר של משה ארבל, ואחד שר בתוך משרד של שמחה רוטמן

יואב קיש:  זו ועדה אחת

יואב קיש:      הוועדה השנייה שמוקמת דנה בתיקון פקודת המשטרה

יואב קיש:  דרך אגב, אפילו בדיונים לפטור הייתה הפרדה מאותו היגיון

יואב קיש:  ואנחנו מקימים ועדה מיוחדת שתדון בחוק הזה: תיקון פקודת המשטרה של איתמר בן גביר

יואב קיש:      והחוק האחרון, שהוא חוק באמת של דיני כנסת – עכשיו, אני מודה, שאם הוועדה המסדרת הייתה יכולה לחוקק, הייתי מחוקק את החוק הזה פה בוועדה המסדרת, כמו שאולי ועדת כנסת הייתה עושה

יואב קיש:  אבל למעשה אין לי סמכות בוועדה מסדרת לחוקק חוקים

יואב קיש:  ולכן, כפי שנאמר בהקמת הוועדות הזמניות, אנחנו בשאיפה כן להשתמש בהן לחקיקה, בטח כשזה בנושא של כנסת

יואב קיש:  ולכן זה בוועדת כספים זמנית

גלעד קריב: מה הקשר לכספים?     

יואב קיש: בסדר

יואב קיש:  זו עמדתנו

גלעד קריב: אז תקימו עוד ועדה

גלעד קריב:  אבל יש פה - - -     

יואב קיש: גלעד, תכף תשמע גם ממנה

מיכאל ביטון: אבל לא השבת לי

יואב קיש: השבתי לך

יואב קיש:  אולי לא התאימה לך התשובה

מיכאל ביטון: לא, אני באמת רוצה להבין, יש שלושה חוקים, ארבעה חוקים?     

יואב קיש: ארבעה יש

מיכאל ביטון: תקימו ועדה אחת לחוקים המקדימים להקמת - - -     

יואב קיש: אז החלטנו שלא

מיכאל ביטון: אבל למה?     

יואב קיש: כי אנחנו רוצים אחרת

גלעד קריב: כי הם רוצים למהר

מיכאל ביטון: וזה בסדר משפטית?     

יואב קיש: כן, זה בסדר גמור משפטית

מיכאל ביטון: זה עובר משפטית?     

יואב קיש: אוקיי

יואב קיש:  תודה, מיכאל ביטון

מיכאל ביטון: מה אתה כועס ב-22:00 בלילה?     

יואב קיש: לא כועס, אני רוצה להתקדם

מיכאל ביטון: שאלתי שאלה, אני לא מבין

יואב קיש: אני נותן עכשיו ליועצת המשפטית לענות על כל השאלות

יואב קיש:  סיימנו את הדוברים, אני נותן עכשיו לארבל להוסיף כל התייחסות שהיא רוצה, כולל לשאלתו של חבר הכנסת מיכאל ביטון

יוראי להב-הרצנו: אני אולי מציע להעביר את ההצעה שאמורה כרגע לידון בכספים דווקא לחוץ וביטחון, כי מדובר ביציאה של ארבעה אנשים מחוץ לקואליציה, ונוגעת לביטחון של הקואליציה - - -     

משה טור פז: איום על הקיום

יואב קיש: אתה לא יו"ר הוועדה

יואב קיש:  אז עכשיו עברנו להתפרצויות, אני מבקש להפסיק

יואב קיש:  לא, ניהלנו דיון ענייני, אני מבקש לא להיות במקום הזה

יואב קיש:  בבקשה, ארבל

יוראי להב-הרצנו: זה מאוד ענייני

יואב קיש: לא להפריע

יואב קיש:  ארבל עכשיו מדברת

יואב קיש:  ולאחר מכן נעבור להחלטה ולהצבעות

ארבל אסטרחן: אנחנו כייעוץ משפטי תמיד מעדיפים שחוקים יעברו לוועדות המתאימות להם, זאת אומרת ועדות שנושא הצעת החוק הוא בתחום סמכותן, אבל א' אנחנו נמצאים עכשיו בסיטואציה ייחודית, שהוועדות שהנושא בתחום סמכותן לא קמו

ארבל אסטרחן:  נושא של התפלגות סיעות בדרך כלל נדון בוועדת החוקה, זה יכול להיות גם נושא של ועדת הכנסת

גלעד קריב: שימו אצל קרעי

ארבל אסטרחן: ולכן נאלצים לעשות ועדות - - -     

גלעד קריב: אז תקימו ועדה שלישית, או שתעבירו לקרעי

יואב קיש: אנחנו הצענו את זה

יואב קיש:  ואם היינו מקימים שלישית היית אומר - - -     

מיכאל ביטון: למה אחת אבל - - -     

יואב קיש: עזוב, זו ההחלטה - - -     

גלעד קריב: יואב, אבל הדברים צריכים להיות בקוהרנטיות לעמדה המשפטית

יואב קיש: אנחנו לא בדו-שיח עכשיו

יואב קיש:  היא עונה לך

יואב קיש:  תמשיכי, בבקשה

אוריאל בוסו: יואב, מיכאל שואל בכלל למה צריך לחוקק את החוק לשר נוסף? חוקקו את זה אצלו, אפשר להמשיך

מיכאל ביטון: להתקדם, כן

מיכאל ביטון:  אבל למה ועדה אחת לא מספקת? לא הבנתי

ארבל אסטרחן: זו כבר לא החלטה שלנו

ארבל אסטרחן:  זאת החלטה של הוועדה

מיכאל ביטון: אבל משפטית זה בסדר?     

יואב קיש: אפשר גם לא לחוקק אם אתה רוצה

יואב קיש:  מיכאל, אתה לא רוצה, אולי לא נחוקק

מיכאל ביטון: לא, אבל משפטית, להקים לכל חוק ועדה?     

ארבל אסטרחן: אפשר להקים לכל חוק ועדה

יואב קיש: לכל חוק

יואב קיש:  בוודאי

ארבל אסטרחן: אפשר גם להעביר לוועדות הזמניות

ארבל אסטרחן:  זאת אומרת, אין ספק - - -     

מיכאל ביטון: פלורליזם משפטי

ניסים ואטורי: תכבדו אותו

ניסים ואטורי:  קשה לו כאן

ניסים ואטורי:  בוועדת הכספים כל מה שהוא אומר הם מקבלים

ארבל אסטרחן: צריך לומר, אני גם אומרת אותו הרבה - - - הרבה פעמים בוועדת הכנסת, כשהיא נדרשת לקבוע ועדות, דבר שקרה במהלך חיי הכנסת, לפעמים מעבירים לוועדה שהיא לא הוועדה שהלשכה המשפטית ממליצה עליה

ארבל אסטרחן:  ואז אני נאלצת להגיד, שזה לא פגם בהליך החקיקה, כאשר לא הוועדה שהיא הוועדה שאמורה לדון בהצעת החוק - - -     

מיכאל ביטון: יכול להיות שזה בגלל מהירות? שרוצים לעבוד במקביל על כל החוקים ולקצר זמן?     

משה טור פז: בטח, יש להם שבעה ימים

מיכאל ביטון: כי זה דחוף להביא את החוקים האלה?     

ארבל אסטרחן: זה כבר לא עניין שלנו - - -     

יואב קיש: מיכאל, אני מבקש לא להפריע

שלמה קרעי: יש לנו כד שמן שמספיק לשמונה ימים, מיכאל

משה טור פז: שבעה, שלמה, אתה לא מעודכן

יואב קיש: טוב, הדיון הסתיים, תודה רבה

יואב קיש:  אני רוצה להעלות להצבעה

יואב קיש:  יש פה, חברים, הרבה נושאים, ויש פה גם הרבה אנשים

יואב קיש:  אני רוצה להקריא את המצביעים, כדי ששוב לא תהיה תקלה

יואב קיש:  אני פה, אני אצביע

יואב קיש:  שלמה פה – יצביע

יואב קיש:  במקום שיקלי – חנוך מלביצקי, חנוך פה

יואב קיש:  גלית דיסטל – גלית לא פה, במקומה ניסים ואטורי

יואב קיש:  אופיר כץ – ישב אצל היו"ר, מגיע תכף

יואב קיש:  מירב בן ארי – במקומה דבי ביטון

יואב קיש:  בועז טופורובסקי – במקומו יוראי להב הרצנו

יואב קיש:  ורון כץ – במקומו משה טור פז

יואב קיש:  מיכאל ביטון – פה

יואב קיש:  שרן – לא פה, ומקוזזת מול עוצמה

יואב קיש:  יש לכם נציג אחד להצבעה הזו, כי היה קיזוז עם עוצמה יהודית

יואב קיש:  ויש פה עוד קיזוז אחר כך

יואב קיש:  מלכיאלי – במקומו - - -     

קריאה: בצלאל

יואב קיש: למה כתוב לי שמות אחרים? יש לי אוריאל בוסו וטייב

יואב קיש:  שניים מש"ס

יואב קיש:  מי מצביע? בצלאל ובוסו

יואב קיש:  יוסי טייב – אתה לא מצביע

אוריאל בוסו: אני במקום ארבל

יואב קיש: יעקב אשר, יהדות התורה – מי פה במקומו? אה, הוא התקזז עם עאידה, אז הוא לא יהיה

יואב קיש:  שמחה רוטמן התקזז עם יבגני סובה

יואב קיש:  יצחק שמעון וסרלאוף – עם שרן השכל

יואב קיש:  יבגני סובה – מקוזז

יואב קיש:  ווליד טאהא – לא פה, אם יש מישהו במקומו, אני לא רואה

יואב קיש:  אחמד טיבי – זה למעשה עאידה, שהתקזזה עם יעקב אשר

יואב קיש:  ואפרת רייטן – במקומה גלעד קריב

יואב קיש:  אוקיי, אז יודעים מי מצביע

יוראי להב-הרצנו: אנחנו יכולים התייעצות סיעתית?     

יואב קיש: כן, אחרי שאני אסיים, נעשה את ההתייעצות הסיעתית

יואב קיש:  אני רק רוצה להקריא את כל ההודעות, כולל השמות

יואב קיש:  אני מבקש להקשיב לשמות, כדי לראות שלא טעינו ברישום החברים שלכם בוועדה

יואב קיש:       אני מקריא את ההצעה, כולל שמות החברים

יואב קיש:  הצעת הוועדה המסדרת להקמת ועדה לעניין מסוים לפי סעיף 108 לתקנון הכנסת

יואב קיש:  שם הוועדה: הוועדה המיוחדת לדיון בהצעת חוק-יסוד: הממשלה (תיקון – כשירותם של שרים) (פ/91), וכמו כן בהצעת חוק-יסוד: הממשלה (תיקון – שר נוסף במשרד) (פ/81)

יואב קיש:  סמכויות הוועדה: הוועדה תדון בהצעת חוק-יסוד: הממשלה – לא אחזור, השם והסמכויות חד הם

יואב קיש:       הרכב הוועדה: בוועדה יכהנו 17 חברי כנסת על פי ההרכב הבא: סיעת הליכוד – ארבעה חברים: טלי גוטליב, בועז ביסמוט, חנוך מלביצקי ושלמה קרעי יכהן כיושב-ראש הוועדה; סיעת יש עתיד – שלושה חברים: מיכל שיר, יוראי להב הרצנו, ולדימיר בליאק; סיעת המחנה הממלכתי – מתן כהנא ושרן השכל; סיעת ש"ס – שני חברים: משה ארבל ואוריאל בוסו; סיעת יהדות התורה – מאיר פרוש; הציונות הדתית – שמחה רוטמן; עוצמה יהודית – אלמוג כהן; העבודה – גלעד קריב; רע"מ – לא נמצאים פה; חד"ש-תע"ל – עאידה תומא סלימאן

יואב קיש:  אני אומר שוב: יושב-ראש הוועדה יהיה חבר הכנסת שלמה קרעי מטעם סיעת הליכוד

יואב קיש:  אנחנו ניגש להצבעות אחרי התייעצות סיעתית, אני רק רוצה לעבור על כל - - -         

גלעד קריב: רגע, זה כל אחד בנפרד, לא?     

יואב קיש: אני מצביע שלוש הצבעות

יואב קיש:  אני צודק?     

גלעד קריב: נכון

גלעד קריב:  אז נעשה שלוש התייעצויות סיעתיות

יואב קיש: נעשה הכול

יואב קיש:  הכול יהיה בסדר

יואב קיש:  כולל רוויזיות, הכול בסדר

גלעד קריב: הכול טוב

יואב קיש: זה שלוש הצבעות?     

שלמה קרעי: אין לך מה למשוך, קריב, קבעו הצבעה לבוקר

גלעד קריב: אנחנו נהנים

יואב קיש: תן לו למשוך, הוא נהנה ואני נהנה

גלעד קריב: בדיוק

יואב קיש: מי שירצה יתקזז

יוראי להב-הרצנו: שלמה, הנוכחות שלך נעימה לנו

יואב קיש: ועדה אחת עם שניים, ועדה אחת עם אחד

יואב קיש:      החלטה שנייה לפי סעיף 108

יואב קיש:  שם הוועדה: הוועדה המיוחדת לדיון בהצעת חוק לתיקון פקודת המשטרה (סמכויות) (פ/80)

יואב קיש:  זה סמכויות הוועדה

יואב קיש:       הרכב הוועדה: 13 חברי כנסת לפי ההרכב הבא: הליכוד – שלושה חברים: משה סעדה, אליהו רביבו, ואופיר כץ שיהיה יושב-ראש הוועדה; סיעת יש עתיד – שני חברים: מירב בן ארי ורון כץ; המחנה הממלכתי – גדי איזנקוט; סיעת ש"ס – חבר אחד: ינון אזולאי; יהדות התורה – אורי מקלב; ציונות דתית – משה סולומון; עוצמה יהודית – צביקה פוגל; ישראל ביתנו – יוליה מלינובסקי; רע"מ – לא מסרו שם; חד"ש-תע"ל – עופר כסיף

יואב קיש:  אמרתי, אופיר כץ יהיה היושב-ראש

יואב קיש:  זו תהיה הצבעה שנייה

גלעד קריב: לא מקימים עוד ועדה?     

יואב קיש: לא

גלעד קריב: חבל

יואב קיש: הצעת ההחלטה היא להעביר את הצעת חוק הכנסת (תיקון) (מספר חברי כנסת להתפלגות סיעה) (פ/84), לוועדת הכספים הזמנית

גלעד קריב: אולי היו נותנים לאיזה חברת כנסת יו"רות ועדה?     

יואב קיש: אלו שלוש הצבעות

יואב קיש:  אנחנו יכולים לצאת להתייעצות אחת או שצריך שלוש?     

גלעד קריב: שלוש, שלוש, מה פתאום

יואב קיש: שלוש

יואב קיש:  שלוש רוויזיות ושלוש התייעצויות

יואב קיש:  מאה אחוז

גלעד קריב: נכון

גלעד קריב:  והתייעצויות גם ברוויזיות

יואב קיש: אז אנחנו מתחילים עכשיו בהתייעצות הראשונה להצעה הראשונה

יואב קיש:  ניפגש פה ב-48

יואב קיש: אני רוצה לפתוח את הישיבה

יואב קיש:  נא לשבת

יואב קיש:  אנחנו עוברים להצבעה

יואב קיש:  אני רק רוצה להוסיף, הוועדה הראשונה של 17 החברים לגבי הצעות חוק-יסוד: הממשלה – עברתי, אני לא חוזר

יואב קיש:  נציג רע"מ זה מנסור עבאס

יואב קיש:  שימו לב לקיזוזים, שלא תהיה פה טעות

יואב קיש:  ממה שאני מכיר שלמה קרעי עם מיכאל ביטון, שרן עם וסרלאוף, יעקב אשר עם אחמד טיבי לצורך העניין, שמחה עם יבגני סובה

יואב קיש:  נדמה לי שזה הקיזוזים

ארבל אסטרחן: אפשר גם לומר משהו שאתה ציינת בישיבה קודמת, שככלל מספר החברים בוועדות המיוחדות הוא עד 15, כמו בוועדות הקבועות הרגילות

ארבל אסטרחן:  בגלל שזו ועדה שהיא אקוויוולנטית לחוקה, וועדת החוקה יכולה להיות עד 17 חברים, אז גם זאת אמרנו שיכולה להיות עד 17 חברים

גלעד קריב: אקוויוולנטית לחוקה אבל היא לא חוקה?     

קריאה: כן

גלעד קריב: חבר'ה, אתם היום באקטיביזם שיפוטי

משה טור פז: כמו תארים במכללה, זה אקוויוולנטי

יוראי להב-הרצנו: זה לא אקטיביזם, זה אקרובטיקה

גלעד קריב: נהדר

גלעד קריב:  אקוויוולנטי אבל זה לא זה

יוראי להב-הרצנו: קריב, זו אקרובטיקה משפטית

שגית אפיק: לא, רצינו - - - זה דומה לחוקה

שגית אפיק:  זה דומה לטיעון שטענת בהתחלה

שגית אפיק:  ניסינו ללכת איתו

גלעד קריב: אז תשימו את זה בחוקה

יואב קיש: חברים, אני עובר להצבעה

יואב קיש:  מי בעד? שירים את ידו

יואב קיש:  צריכים להיות שש

יואב קיש:  אם לא היה ברור, ההצבעה על הוועדה של שלמה קרעי, תיקון לממשלה, שני חברים, הוספתי את מנסור עבאס

יואב קיש:  מי בעד? ירים את ידו

יואב קיש:  שישה

יואב קיש:  מי נגד? ארבעה

יואב קיש:  מי נמנע? אין

יואב קיש:  ההצעה התקבלה

יואב קיש: בעד – 6 

יואב קיש: נמנעים – אין 

יואב קיש: ההצעה התקבלה

גלעד קריב: רוויזיה

יואב קיש: רוויזיה ב-23:20

ארבל אסטרחן: יובא לאישור המליאה

יואב קיש: יובא לאישור המליאה

יואב קיש:  אנחנו עוברים להצבעה השנייה

יוראי להב-הרצנו: אפשר התייעצות סיעתית?     

יואב קיש: אפשר בהחלט

יואב קיש:  ב-22:55 נקבע את ההצבעה

יואב קיש: טוב, חברים, אני פותח את הישיבה, אחרי ההתייעצות הסיעתית

יוראי להב-הרצנו: היא הייתה מאוד משמעותית

יואב קיש: אני מעלה להצבעה

יואב קיש:  אני מוסיף את השם של סיעת רע"מ לוועדה שבראשות אופיר כץ, שתדון בחוק לתיקון פקודת המשטרה

יואב קיש:  הם העבירו שם – ואליד אל הואשלה

יואב קיש:       אני מעלה להצבעה, מי בעד הקמת הוועדה, כפי שהקראנו? שישה

יואב קיש:  מי נגד? ארבעה

יואב קיש:  מי נמנע? אין

יואב קיש: בעד – 6 

יואב קיש: נמנעים – אין 

יואב קיש: ההצעה התקבלה

גלעד קריב: רוויזיה

יואב קיש: רוויזיה ב-23:25

יוראי להב-הרצנו: והתייעצות סיעתית בבקשה לקראת ההצבעה הבאה

יואב קיש: אוקיי

יואב קיש:  מכיוון שהקראנו, אז יש התייעצות סיעתית, וב-23:00 נעבור להצבעה על ההחלטה האחרונה, להעביר לגפני בוועדת הכספים

גלעד קריב: אפשר להציב הצעה נגדית להעביר את זה למקום אחר או שאין פרוצדורה - - -     

יואב קיש: לא

יואב קיש:  אתה לא מנהל את הסדר-יום

גלעד קריב: לא, אני שואל, האם אפשר להסתייג?     

יואב קיש: התשובה היא לא

יואב קיש:  הינה, אני עונה לך: לא

יואב קיש:  יש החלטה

גלעד קריב: אני שואל את היועצת המשפטית

יואב קיש: אתה יכול לשאול

יואב קיש:  התשובה ממני

יואב קיש:  ההחלטה שלי היא על סדר-היום, אלה ההחלטות ובהן דנים

גלעד קריב: לא, בסדר גמור

יואב קיש: כשתהיה יושב-ראש ועדה, כמו שאתה יודע, תוכל - - - תוצאות

גלעד קריב: עו"ד קיש - - -     

יואב קיש: תודה

יואב קיש:  הדיון נסגר, אנחנו בהתייעצות סיעתית, אתה יכול לשאול את מי שאתה רוצה מה שאתה רוצה

יואב קיש: אני פותח את ישיבת הוועדה

יואב קיש:  אנחנו מצביעים עכשיו על ההחלטה, להעביר את הצעת חוק הכנסת (מספר חברי הכנסת הנדרש להתפלגות סיעה) (פ/84), לוועדת הכספים הזמנית בראשותו של חבר הכנסת גפני

יואב קיש:  מי בעד? ירים את ידו

יואב קיש:  שישה

יואב קיש:  מי נגד? ארבעה

יואב קיש:  מי נמנע?     

יואב קיש: בעד – 6 

יואב קיש: אושר

יואב קיש: ההצעה התקבלה

גלעד קריב: רוויזיה

יואב קיש: רוויזיה ב23:30

יואב קיש:  אנחנו חוזרים להתכנס ב-23:20 לרוויזיה הראשונה

יואב קיש:  ככה נעביר את כל הרוויזיות, כפי שאמרתי קודם

יואב קיש: אני פותח את הישיבה

יואב קיש:  יוראי, בבקשה לנמק את הרוויזיה

יוראי להב-הרצנו: תודה רבה

יוראי להב-הרצנו:  בהמשך לדברים של חברי חבר הכנסת גלעד קריב, אנחנו עומדים על כך שיש לקיים איזושהי קוהרנטיות בהתנהלות של הקמת הוועדות המיוחדות

יוראי להב-הרצנו:  במידה ומקימים ועדה בראשות חבר הכנסת קרעי, שמטפלת בנושאים שקשורים להרכב הממשלה או לחוק-יסוד: הממשלה, היא צריכה לכלול את כל הדברים שקשורים, כמו שקרה היום בדיון המשולב

יוראי להב-הרצנו:  ניהלנו דיון משולב על שלוש הצעות חוק, שקשורות במידה כזו או אחרת לאותה פרוצדורה

יוראי להב-הרצנו:      ועל כן אנחנו לא מצליחים להבין, אם מקימים ועדה מיוחדת לנושא אחד, מדוע לא קושרים כבר בתוכו את כל שלוש הצעות החוק ומעבירים אחת לוועדת הכספים? ברור לנו מה המניע, אני פשוט לא מבין מה הקוהרנטיות המשפטית

יוראי להב-הרצנו:  אני רואה פה את היועצת המשפטית, מוכשרת ככל שתהיה, מבצעת אקרובטיקה משפטית

יוראי להב-הרצנו:  ושוב, אין לי שום ביקורת על היועצת המשפטית, שאמורה להכשיר את האירוע הלא-קוהרנטי הזה, אבל אנחנו חושבים שנכון, שאם מקימים ועדה מיוחדת, אז שהיא תדון בכל שלוש הצעות החוק

יוראי להב-הרצנו:       כמובן, ראוי ללכת בדרך המלך, להקים ועדת חוקה קבועה, אבל ממילא ראוי ללכת בדרך המלך, להקים ממשלה ואחרי זה להתעסק בעניינים שאמורים לעשות את זה, ולא להפוך את היוצרות

יוראי להב-הרצנו:  אז אם כבר עושים את זה עקום, אז לפחות שהעקימות תהיה קוהרנטית

יואב קיש: תודה

יואב קיש:  אני רק רוצה להגיד לך, שאני שמח לראות שאתה עכשיו מבין את ההיגיון בדיון המשולב שהיה בבוקר

יוראי להב-הרצנו: אינני מבין, אבל אני אומר: בוא נשמור על קוהרנטיות

יואב קיש: טוב, אנחנו מצביעים על הרוויזיה

גלעד קריב: היוועצות סיעתית

יואב קיש: התייעצות סיעתית

יואב קיש:  אנחנו ב-23:27 מצביעים פה על הרוויזיה

יואב קיש: אני פותח את הישיבה

יואב קיש:  אנחנו אחרי התייעצות סיעתית

יואב קיש:  אנחנו על ההחלטה הראשונה של הקמת הוועדה של שלמה קרעי

נועה בירן-דדון: אנחנו על ההעברה לוועדת הכספים עכשיו

גלעד קריב: לא, הרוויזיה הראשונה זה חוק-יסוד: הממשלה

יואב קיש: הם נימקו

יואב קיש:  ב-23:20 התחלנו את הדיון על קרעי

יואב קיש:  רוויזיה

יואב קיש:  הם עשו דיון בשלוש דקות, ביקשו התייעצות סיעתית, הגענו לעכשיו, ועכשיו מצביעים

נועה בירן-דדון: לא הצבענו על העברה לוועדת הכספים

יואב קיש: בוודאי שהצבענו

נועה בירן-דדון: יוראי נימק עכשיו את - - -     

יואב קיש: לא

יואב קיש:  ההצבעה היא בוודאות

גלעד קריב: לא, נועה, הצבענו על ועדת הכספים

נועה בירן-דדון: מה פתאום?     

יואב קיש: בוודאי

יואב קיש:  תבדקו

יואב קיש:  תאמיני לי, עשינו שלוש הצבעות

נועה בירן-דדון: הייתה הצבעה אחת, אבל הרוויזיה לא התקיימה

יואב קיש: כי אנחנו עוד לא הגענו, יש רוויזיה אחרת

יואב קיש:  תקשיבי, עשינו הצבעה ראשונה על החוק של קרעי, קבענו רוויזיה ב-23:20

גלעד קריב: הוועדה של קרעי

יואב קיש: אחרי זה העברנו את הוועדה של אופיר ואחרי זה את גפני

יואב קיש:  לא הצבענו על אף רוויזיות

יואב קיש:  עכשיו, ב-23:20 התחלנו, שלוש דקות הוא נימק

יואב קיש:  אחרי זה התייעצות סיעתית

יואב קיש:  הגענו ל-23:28, ואנחנו מצביעים עכשיו על הרוויזיה הראשונה, על הוועדה של קרעי

אוריאל בוסו: אנחנו נגד הרוויזיה

יואב קיש: אנחנו נגד

יואב קיש:  האופוזיציה צריכה להיות בעד

יואב קיש:      מי בעד הרוויזיה? ירים את ידו

יואב קיש:  ארבעה

יואב קיש:  מי נגד? שישה

יואב קיש: בעד – 4 

יואב קיש: לא אושר

יואב קיש: הרוויזיה לא התקבלה

יואב קיש:       אני קודם כול מבקש להודיע למליאה עכשיו שיחדשו את הדיון ב-24:00, ואנחנו ב-24:00 נתחיל את הדיון, כפי שסוכם בין הקואליציה לאופוזיציה

אוריאל בוסו: כבר יצא מייל על המליאה

יואב קיש: מאה אחוז

יואב קיש:       עכשיו אנחנו ברוויזיה השנייה, על הוועדה של אופיר, שלמעשה עוד לא נומקה, ובטח עוד לא יצאנו להתייעצות סיעתית בגינה

יואב קיש:  מי מנמק את הרוויזיה? גלעד קריב? בבקשה, תנמק

אופיר כץ: בגלל שזה שלי הוא יוותר על ההתייעצות

גלעד קריב: לא

גלעד קריב:  האמת שבשבילך הייתי מוותר על ההיוועצות, אבל מכיוון שאתה קיבלת את המשימה של לקדם הצעת חוק שהיא כל כולה פגיעה בעיקרון של עצמאות המשטרה, שמירה על שלטון החוק ומניעת הפוליטיזציה של המשטרה, אז עם כל ההערכה המאוד-עמוקה שלי אליך, אנחנו בהחלט ננמק רוויזיה ונצא להיוועצות סיעתית

גלעד קריב:      תראו, גם התיקונים לחוק-יסוד: הממשלה הם תיקונים בזויים

גלעד קריב:  האחד נועד להכשיר את השחיתות השלטונית, ולהכשיר תרגיל שקרי של חבר הכנסת אריה דרעי

גלעד קריב:  וההצעה השנייה יסודה בשקר

גלעד קריב:  דברי ההסבר סותרים את הצעת החוק, ואנחנו יודעים גם שההסכם הקואליציוני הציונות הדתית עומד בסתירה מפורשת למילותיה של הצעת החוק

גלעד קריב:  אבל על שתי ההצעות הללו עוד אפשר לומר שהן קשורות למעשה המרכבה שלממשלה – מינוי של שר, מינוי של שר נוסף במשרד

גלעד קריב:      ההצעה שתגיע לוועדה בראשותו של חברי חבר הכנסת אופיר כץ, אין בינה לבין מעשה ההקמה של הממשלה דבר וחצי דבר

גלעד קריב:  כל לידתה בחוסר האמון הבסיסי של איתמר בן גביר, מורשע בעצמו בפלילים, כלפי מי שעתיד להיות ראש הממשלה, מר בנימין נתניהו

גלעד קריב:  וכאן אנחנו הולכים לחקיקת בזק, שמשנה סדרי עולם במשטרת ישראל, מאפשרת פוליטיזציה של מערכת התביעה המשטרתית שמופקדת על 90% מכתבי האישום במדינת ישראל

גלעד קריב:  מערכת רגישה מאוד, וחקיקה שאין בה שום עניין של איזונים ובלמים

גלעד קריב:      עוד משפט אחד

גלעד קריב:  בשעה שיש בבית הזה כוונה להפוך את הוועדה לביטחון הפנים, שהוקמה בהוראת שעה בכנסת ה-24, לוועדה קבועה, כפי שצריך להיות, במקום שהתיקונים, הנדרשים או הלוא-נדרשים, לפקודת המשטרה ידונו בסבלנות, בשום שכל, בוועדה לביטחון הפנים, חברי הטוב אופיר כץ יהיה אחראי על מחטף של חקיקה באחד מהנושאים הרגישים ביותר לשלטון החוק ולדמוקרטיה הישראלית, ולא ראוי להקים את הוועדה הזו

יואב קיש: תודה

יואב קיש:  אתם רוצים התייעצות סיעתית?     

גלעד קריב: ודאי

יואב קיש: ניפגש ב-23:37

גלעד קריב: אני אשכנע את אופיר לא להקים את הוועדה בזמן ההיוועצות

יואב קיש: ב-23:37 להצבעה

יואב קיש:  תודה

יואב קיש: אנחנו סיימנו את ההתייעצות הסיעתית, אנחנו חוזרים לדיון

יואב קיש:       אנחנו עוברים להצבעה על הרוויזיה בנוגע להקמת הוועדה לתיקון חוק המשטרה

יואב קיש:  מי בעד הרוויזיה? ירים את ידו

יואב קיש:  ארבעה

יואב קיש:  מי נגד? שישה

יואב קיש: בעד – 4 

יואב קיש: לא אושר

יואב קיש: הרוויזיה לא התקבלה

יואב קיש:       מתי קבענו את הרוויזיה ההיא? ב-23:30

יואב קיש:  אז אנחנו עוברים לרוויזיה על ההחלטה של גפני

יואב קיש:  מי רוצה לנמק? בבקשה, יוראי

יואב קיש:  אתה עם הכי הרבה כוח ועזוז

יואב קיש:  יוראי, בבקשה, לנמק את הרוויזיה

יוראי להב-הרצנו: אני צריך שהמנהלת תגיד לי על איזו רוויזיה מדובר עכשיו

יואב קיש: אמרתי, לא הקשב

יואב קיש:  על החוק של פיצול של סיעה לארבעה ח"כים – ועדת הכספים

יוראי להב-הרצנו: כמו שאמרתי מקודם בהערת ביניים, שנבלעה כנראה בפרוטוקול או לא בפרוטוקול, אני סבור שנכון להקים ועדה מיוחדת לטובת האירוע הזה או לצרף אותה לוועדה של קרעי

יוראי להב-הרצנו:  אבל אם כבר ממילא מביאים אותה לאחת משתי הוועדות הזמניות שכבר הוקמו, נכון להעביר אותה לוועדת החוץ והביטחון, מאחר שמדובר בסוגיה של ארבעה ח"כים מהליכוד, שהתפצלו מחוץ לממשלה, וזו הרי סוגיה שנוגעת באופן ישיר לביטחונה של הממשלה הקרובה

יוראי להב-הרצנו:  ולכן אם כבר מעבירים את זה, לא לכספים, כי אני לא מבין מה המשמעות הכספית או התקציבית של זה, אלא יותר לחוץ וביטחון

יוראי להב-הרצנו:  אבל שוב אני אומר: דרך המלך הייתה להקים פשוט ועדה מיוחדת לטובת האירוע הזה, ואני לא מצליח להבין למה לא

יואב קיש: תודה

יואב קיש:  מאה אחוז? אתם רוצים סיעתית?     

יוראי להב-הרצנו: ודאי

יוראי להב-הרצנו:  בטח סיעתית

יואב קיש: ב-23:44 אנחנו נצביע על הרוויזיה, אחרי ההתייעצות הסיעתית

יואב קיש: סיימנו את ההתייעצות הסיעתית

יואב קיש:       אנחנו עוברים להצביע על הרוויזיה האחרונה, בנוגע להעברת תיקון חוק הכנסת בנוגע לפיצול ארבעה ח"כים לוועדה של חבר הכנסת משה גפני

יואב קיש:  הוגשה רוויזיה

יואב קיש:  אנחנו עוברים להצבעה

יואב קיש:  מי בעד הרוויזיה? ירים את ידו

יואב קיש:  ארבעה

יואב קיש:  מי נגד? שישה

יואב קיש: בעד – 4 

יואב קיש: לא אושר

יואב קיש: הרוויזיה נפלה

יואב קיש:      אני רוצה לסיים ולומר, שב-24:00 יתחיל הדיון בהחלטות האלה

יואב קיש:  וכפי שסוכם בין האופוזיציה לקואליציה, ברגע שיסתיימו הדוברים הדיון יופסק ויחודש בסיכומו ב-09:30, ומייד אחר כך הצבעות

יואב קיש:  זה מחר ב-09:30

יואב קיש:  אני מבקש מכל חברי הקואליציה להגיע ב-09:00

יואב קיש:      הישיבה הסתיימה

יואב קיש:  תודה